Keila Tankimägi

Keila Tankimägi on tehisküngas Harju maakonnas Keilas.

Tankimägi asub Keila mäe kõrgendikul, mille looduslik absoluutne kõrgus on 48 m. Tankimäe absoluutne kõrgus on 53,7 m., "Reljeef". Maaamet. Vaadatud: 24.03.2020.

Tankimägi on nime saanud Nõukogude okupatsiooni ajal Keilas tegutsenud tankipolgu järgi. Mäge on kutsutud ka Leinomäeks – aastatel 1995–2003 Keila linnapeana olnud Leino Mäe järgi.

 Ajalugu 
Nõukogude ajal paiknes Loode-Keila metsades Nõukogude sõjaväe Eestis dislotseerunud 228. tankipolgu polügoon. Tankimäge kasutati tankide mäkketõusu ja -laskumise harjutamiseks.Heli Nurger. "Keikæl, Kegel, Keila". Keila: Harjumaa Muuseum, 2003. ISBN 9985915860

Tankipolgu territooriumil tegutses aastatel 1990–1991 Interrinde piraatraadiojaam Nadežda, mille abil edastati venekeelseid raadiosaateid kolm korda päevas.Pekka Erelt. Raadiohääl Keila tankipolgust. Eesti Ekspress, 17. august 2006

Pärast Nõukogude sõjaväe lahkumist 25. augustil 1994 hakati tankipolgu hooneid lammutama. Lammutusjäägid viidi Keila Terviseradade alale, peamiselt Tankimäele.

pisi|Tankimägi, 1995
20. sajandi lõpus ja 21. sajandi alguses hakati Tankimäe ümbrusesse valdavalt lõuna ja ida poole arendama terviseradasid. Hoogsam areng sai alguse 2007. aastal.

 Tegevused 
Tänapäeval on Tankimägi tuntud kelgunõlvana, mida läbivad Keila Terviseradade suusarajad. Küngast läbib ka 7 km matkarada.pisi|Kelgunõlv

Tankimäe ümbruses asetseb veel võrkpalliplats, 3 rulluisurada, laste seikluspark tarzanirajaga, BMX-rattarada, 2 jalgpalliväljakut ja kettagolfirada.

Mäel on peetud orienteerumisvõistlusi ja -päevakuid, koertekrossijookse, jalgrattavõistlusi, jüriööjookse jne.pisi|Jalgrattavõistlus

 Viited 



tanki
Kategooria:Eesti tehismäed
Kategooria:Nõukogude Liidu relvajõud Eestis